Държавен вестник, бр. 71, 2019 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  71
с нестопанска цел към Агенцията по впис­
ванията;
6. валиден електронен адрес, чрез който 
ще се извършва кореспонденцията във връзка 
с участието в изборите;
7. телефон за контакт.
(4) Юридическите лица, които не са 
вписани в Регистъра на юридическите лица 
с нестопанска цел към Агенцията по впис­
ванията, прилагат към заявлението удосто­
верение за актуално състояние, издадено от 
компетентния съд. 
Чл. 10. (1) В заявлението за регистрация 
в процедурата за избор юридическото лице 
с нестопанска цел може да заяви волята си 
да се кандидатира за член на Съвета. В този 
случай в заявлението се включва и описание 
на опита на организацията в осъществяването 
на дейности в обществена полза в подкрепа 
на развитието на гражданското общество и 
гражданското участие. 
(2) Описанието по ал. 1 се ограничава до 
500 думи и следва да съдържа данни за на­
личието на 5 години опит в извършването на 
дейности (проекти, инициативи, кампании и 
др.) в подкрепа на развитието на гражданско 
общество и гражданското участие. Към него 
се прилагат материали (документи, линкове 
и др.) като доказателства за осъществените 
дейности.
Чл. 11. (1) В администрацията на Минис­
терския съвет със заповед на главния секре­
тар се създава комисия, която организира и 
провежда процедурата за избор на членове 
на Съвета.
(2) Комисията по ал. 1 извършва провер­
ка на постъпилите заявления за участие в 
процедурата за избор на членове на Съвета. 
Проверката се извършва по време на регис­
трацията на организациите за участие в про­
цедурата за избор и приключва до 5 работни 
след изтичането на срока по чл. 8.
(3) По отношение на организациите, 
заявили желание за участие в процедурата 
за избор, проверката обхваща следните об­
стоятелства: 
1. регистрирана ли е в обществена полза 
организацията, подала заявление за участие; 
2. приложено ли е удостоверение за ак­
туално състояние в случаите, в които се 
изисква такова.
(4) По отношение на организациите, 
кандидатирали се за член на Съвета, про­
верката се отнася до наличието на данни 
за изискуемия опит в осъществяването на 
дейности в обществена полза в подкрепа 
на развитието на гражданското общество и 
гражданското участие. 
(5) За участие в работата на комисията се 
канят като наблюдатели представители на 
медиите, на юридически лица с нестопанска 
цел, които не участват в процедурата за избор, 
в това число представители на сдружения на 
българите в чужбина или на представени в 
България международни организации.
(6) За дейността си комисията изготвя 
протоколи.
Чл. 12. (1) В периода от откриването на 
процедурата за регистрация до приключ­
ването на проверката по чл. 11, ал. 3 и 4, 
извършвана от комисията по чл. 11, ал. 1, 
на платформата се публикуват списъци с 
информация за: 
1. всички организации, чиято регистрация 
за участие в процедурата за избор е одобрена 
от комисията;
2. всички организации, чиято регистра­
ция за кандидатиране за член на Съвета е 
одобрена от комисията.
(2) Пред комисията по чл. 11, ал. 1 могат 
да се правят възражения за недопускането/
невключването на организация в списъците с 
регистрирани/кандидатирали се организации 
по чл. 12, ал. 1, т. 1 и 2, както и за отстра­
няване на допуснати технически грешки в 
заявленията за регистрация. 
(3) Комисията по чл. 11, ал. 1 обявява, че 
на платформата са публикувани списъци с 
регистрираните за участие в процедурата за 
избор и кандидатиралите се за членове на 
Съвета организации, след като приключи 
работата си по проверка на постъпилите 
заявления за регистрация и участие в проце­
дурата за избор. Обявлението се публикува 
на Портала за обществени консултации и на 
други места по избор на комисията. 
(4) Крайният срок за предявяване на 
възраженията и за исканията за отстраня­
ване на грешки по смисъла на ал. 2 е до 
изтичането на три дни от публикуването на 
обявлението по ал. 3. 
(5) При уважаване на постъпилите въз­
ражения или искания комисията по чл. 11, 
ал. 1 отразява допълненията или поправките 
в списъците по чл. 12, ал. 1, т. 1 и 2. 
(6) Крайният срок, до който могат да се 
извършват промени в списъка по чл. 12, ал. 1, 
т. 1 и 2 въз основа на уважени възражения 
или направени искания, е до три работни 
дни от изтичането на срока по ал. 4. 
Чл. 13. (1) Комисията по чл. 11, ал. 1 след 
приключването на регистрацията за участие 
в процедурата за избор и след изтичането 
на сроковете по чл. 12 отправя покана до 
регистрираните организации за гласуване за 
кандидатите за членове на Съвета.
(2) Поканата по ал. 1 се публикува на 
Портала за обществени консултации и се 
изпраща чрез платформата по електронен 
път на регистрираните организации. 
(3) Гласуването за организациите, кандида­
тирали се за членове на Съвета, се извършва 
в срок 10 работни дни от публикуването на 
поканата по ал. 1.